গোপালগঞ্জে বাস খাদে পড়ে ব্যাংক কর্মকর্তাসহ নিহত ২
গোপালগঞ্জ সদর উপজেলায় বাস খাদে পড়ে বেসিক ব্যাংকের কর্মকর্তাসহ দুজন নিহত হয়েছেন। এ সময় আহত হয়েছেন অন্তত ১০ জন। 







সোমবার সকাল সাড়ে ১০টার দিকে গোপালগঞ্জ-কোটালীপাড়া সড়কের খেলনা এলাকায় এ দুর্ঘটনা ঘটে।




নিহতরা হলেন- গোপালগঞ্জের সুলতানশাই গ্রামের আবদুল মাজেদ মোল্লার ছেলে বেসিক ব্যাংকের কর্মকর্তা নুরুল ইসলাম ও কোটালীপাড়ার মোমেনা বেগম (২৬)। 
সদর থানার ওসি মনিরুল ইসলাম জানান, যাত্রীবাহী বাসটি গোপালগঞ্জ থেকে কোটালীপাড়া যাচ্ছিল। 
সকাল সাড়ে ১০টার দিকে সদর উপজেলার খেলনা নামক স্থানে বাসটি নিয়ন্ত্রণ হারিয়ে খাদে পড়ে যায়। এতে ঘটনাস্থলেই বেসিক ব্যাংকের কর্মকর্তাসহ দুজনের মৃত্যু হয় এবং আহত হন কমপক্ষে ১০ জন। তাদের সদর জেনারেল হাসপাতালে ভর্তি করা হয়েছে।
নিহতদের মৃতদেহ উদ্ধার করা হয়েছে বলে জানান ওসি।

গোপালগঞ্জ সদর উপজেলায় বাস খাদে পড়ে বেসিক ব্যাংকের কর্মকর্তাসহ দুজন নিহত হয়েছেন। এ সময় আহত হয়েছেন অন্তত ১০ জন।